

REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

OPĆINSKI NAČELNIK

KLASA: 320-01/18-01/67

URBROJ: 2158/05-18-1

Čepin, 13. lipnja 2018.

Temeljem članka 3. točke 1. Odluke o kriterijima, uvjetima i načinu provođenja Plana korištenja sredstava ostvarenih od zakupa, zakupa za ribnjake, prodaje izravnom pogodbom i davanja na korištenje bez javnog poziva na području Općine Čepin („Službeni glasnik Općine Čepin“, broj 10/14., 11/14., 14/15. i 9/16.), članka 5. Programa potpora poljoprivredi na području Općine Čepin za razdoblje od 2016.-2020. godine („Službeni glasnik Općine Čepin“, broj 9/16. i 5/17.) i članka 46. Statuta Općine Čepin („Službeni glasnik Općine Čepin“, broj 5/18.- pročišćeni tekst), općinski načelnik, objavljuje

**JAVNI POZIV  
za sufinanciranje testiranja raspršivača (atomizera) i prskalica na području**

**Općine Čepin u 2018. godini**

1. **PREDMET JAVNOG POZIVA**

Sufinanciranje testiranja raspršivača (atomizera) i prskalica u 2018. godini obuhvaća pokrivanje dijela troškova tehničkog pregleda.

Maksimalan iznos sredstava potpore po jednom korisniku iznosi do 100% od ukupne vrijednosti troškova, a najviše do 2.000,00 kn po korisniku godišnje.

1. **UVJETI ZA DODJELU SREDSTAVA**

Pravo na sufinanciranje imaju OPG s područja Općine Čepin i to po sljedećim kriterijima:

- da se radi o OPG-u ili obrtu sa sjedištem, odnosno prebivalištem na području Općine Čepin,

- da nositelj OPG-a i obrta ima prebivalište na području Općine Čepin.

1. **ROK ZA PODNOŠENJE ZAHTJEVA**

Zahtjevi se po objavljenom javnom pozivu mogu podnositi najkasnije **do 30. studenog 2018. godine ili do utroška sredstava**, a rješavaju se prema redoslijedu prijavljivanja.

1. **DOKAZI O ISPUNJAVANJU UVJETA**
2. Preslika Rješenja o upisu u Upisnik OPG, ili o registraciji polj. obrta,
3. Preslika o.i. za vlasnika/nositelja iz točke 1.,
4. Preslika računa troškova ispitne stanice,
5. Popis dugotrajne imovine,
6. Ovjeru od Upravnog odjela za financije, knjigovodstvo i računovodstvo Općine Čepin da su podmirene obveze za zakup zemljišta, komunalni doprinos, komunalnu naknadu i druge naknade,
7. Presliku žiro-računa
8. Izjavu pod materijalnom i kaznenom odgovornošću da u razdoblju od tri fiskalne godine nisu ostvarena prava na isplatu potpora de minimis. Ukoliko su prava ostvarena, izjavu pod materijalnom i kaznenom odgovornošću da su u razdoblju od tri fiskalne godine ostvarena prava na isplatu potpora de minimis, ali da iznos potpore ne prelazi 15.000 EUR.

Nepotpuni zahtjevi neće se razmatrati, kao ni oni koji ne udovoljavaju svim uvjetima navedenim u točki 2. ovog Javnog poziva.

Općinski načelnik ima pravo radi lakšeg utvrđivanja kriterija zatražiti od podnositelja i drugu dokumentaciju.

Obrasci zahtjeva mogu se podići u Upravnom odjelu za gospodarstvo i komunalno – stambenu djelatnost i pisarnici Općine Čepin, te se isti s propisanom dokumentacijom u privitku predaju u pisarnicu Općine Čepin.

Sve informacije mogu se dobiti na telefon 031/381-232 ili na web stranici: [www.cepin.hr](http://www.cepin.hr)

OPĆINSKI NAČELNIK

Dražen Tonkovac